《晚步栖贤桥至籋云桥》
明代·李孙宸

飞虹横跨断崖深，成玉淙淙泻绝岑。喜向云中逢捷路，饱听空外送清音。

碣侵苔藓铭难认，僧老烟霞胜共寻。兴剧未愁催落日，已看凉月出松林。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。